**Műszaki leírás**

***„Városháza épületében lévő automata tolóajtók karbantartása és javítása 2024-2025. években”***

**tárgyú beszerzési eljáráshoz**

**Előzmény:**

Budapest Főváros Főpolgármesteri Hivatal (1052 Budapest, Városház utca 9-11.) épületében a Városház utcai épületszárny földszinti közlekedő folyosóin 2010. december 20-án került beüzemelésre 6 db, a GU Magyarország Kft. által forgalmazott econoMASTER típusú automata záródású tolóajtó. A karbantartáshoz szükséges, hogy a karbantartó rendelkezzen a G-U Magyarország Kft. által kiállított oklevéllel, mely szerelési jogosultságot igazol.

A tolóajtók a meglévő acélszerkezetű portál átalakításával kerültek beépítésre oly módon, hogy az alsó lengő szárnyak helyett a meglévővel azonos megjelenésű (felületkezelés, anyagszerkezet) tolóajtók kerültek beépítésre felső elhelyezésű futóművel és motorzattal, alsó padlóvezetéssel. Az új szerkezetekben az üvegfelületek biztonsági ragasztott üvegre lettek cserélve. Az ajtókat vezérlő automatika és a tűzjelző hálózathoz való csatlakoztatás a központi rendészeti ügyeletre került beépítésre.

**A karbantartási szolgáltatás műszaki tartalma:**

Vállalkozó feladata negyedévente történő időszakos ellenőrzések, javítási- és beállítási munkák elvégzése, a szükséges rezsianyag használat biztosítása mellett.

Karbantartási szolgáltatási feladatok:

* kopó alkatrészek ellenőrzése, tisztítása,
* futófelületek ellenőrzése, tisztítása,
* futó-kocsi magasságának, szintezésének ellenőrzése, szükség szerinti beállítása,
* tömítések ellenőrzése, tisztítása, felületkezelése (átkenése),
* padlóvezetők ellenőrzése, szükség szerint beállítása,
* bordásszíj ellenőrzése, szükség esetén után-állítása,
* radarok hatótávolságának ellenőrzése szükség esetén beállítása,
* tűzjelző rendszeri vezérlés ellenőrzése,
* elektromos alkatrészek ellenőrzése,
* programkapcsoló ellenőrzése,
* vésznyitó gomb ellenőrzése,
* zárrendszer ellenőrzése.

Karbantartási rezsianyagok:

* tisztító és kenőanyagok, eszközök,
* rögzítő elemek.

A karbantartást kizárólag a berendezés javítására, karbantartására szakosodott, a forgalmazó által igazolt jogosultsággal és kellő szakismerettel rendelkező vállalkozó végezheti.

Vállalkozó a karbantartáshoz kapcsolódóan, a fentiek alapján kialakított és megajánlott árakon felül semmilyen költséget nem számolhat fel.

A berendezések karbantartása, javítása a Megrendelővel előzetesen egyeztetett időpontban történhet.

Eseti javítási szolgáltatás:

A rendes karbantartás körét meghaladó feladatnak minősül a Karbantartási feladatokat meghaladó, a biztonságos és üzemképes állapot eléréséhez, illetve fenntartásához szükséges javítások eseti megrendelés alapján történő elvégzése.